CELEX: 22008D0012
Language: el
Date: 2008-02-01 00:00:00
Title: Απόφαση της Μεικτής Επιτροπής του ΕΟΧ αριθ. 12/2008, της 1ης Φεβρουαρίου 2008 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

12.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 154/25
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 12/2008
   της 1ης Φεβρουαρίου 2008
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα ΧΙIΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 167/2007 της 7ης Δεκεμβρίου 2007 (1).
            
         
               (2)
            
            
               Ο κανονισμός (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τη θέσπιση κοινών κανόνων στο πεδίο της ασφάλειας της πολιτικής αεροπορίας (2) ενσωματώθηκε στη συμφωνία με την απόφαση της Μεικτής Επιτροπής του ΕΟX αριθ. 61/2004 της 26ης Απριλίου 2004 (3), με συγκεκριμένες προσαρμογές ανά χώρα.
            
         
               (3)
            
            
               Ο κανονισμός (ΕΚ) αριθ. 915/2007 της Επιτροπής, της 31ης Ιουλίου 2007, σχετικά με την τροποποίηση του κανονισμού (ΕΚ) αριθ. 622/2003 για καθορισμό μέτρων για την εφαρμογή των κοινών βασικών προτύπων ασφάλειας των αερομεταφορών (4) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Στο σημείο 66θ [κανονισμός (ΕΚ) αριθ. 622/2003 της Επιτροπής] του παραρτήματος XIII της συμφωνίας, προστίθεται το ακόλουθο κείμενο:
   
      
                  «—
               
               
                  
                     32007 R 0915: Κανονισμός (ΕΚ) αριθ. 915/2007 της Επιτροπής της 31ης Ιουλίου 2007 (ΕΕ L 200 της 1.8.2007, σ. 3).
               
            Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
      Έως ότου εκδοθεί επίσημη απόφαση σχετικά με την τροποποίηση του προσαρτήματος 3 του παραρτήματος του κανονισμού (ΕΚ) αριθ. 622/2003 από τη Μεικτή Επιτροπή του ΕΟΧ σύμφωνα με τις διαδικασίες που ορίζει η συμφωνία, τα κράτη της ΕΖΕΣ θεσπίζουν, ταυτόχρονα με τα κράτη μέλη της ΕΚ, μέτρα αντίστοιχα με εκείνα που έχουν θεσπίσει τα τελευταία βάσει του ενημερωμένου προσαρτήματος 3. Στην περίπτωση που αυτά τα μέτρα εγείρουν σοβαρές ανησυχίες σε ένα ή περισσότερα κράτη της ΕΖΕΣ, το (τα) εν λόγω κράτος(-η) της ΕΖΕΣ παραπέμπει(-ουν) πάραυτα το ζήτημα στη Μεικτή Επιτροπή του ΕΟΧ.»
   
   Άρθρο 2
   Τα κείμενα του κανονισμού (ΕΚ) αριθ. 915/2007 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 2 Φεβρουαρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1η Φεβρουαρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 124 της 8.5.2008, σ. 34.
   
      (2)  ΕΕ L 355 της 30.12.2002, σ. 1.
   
      (3)  ΕΕ L 277 της 26.8.2004, σ. 175.
   
      (4)  ΕΕ L 200 της 1.8.2007, σ. 3.
   
      (5)  Δεν έχουν αναφερθεί συνταγματικές απαιτήσεις.